**REIKALAVIMAI STRAIPSNIAMS**

|  |  |  |
| --- | --- | --- |
|  | **Šrifto dydis** | **Šrifto stilius** |
| Straipsnio pavadinimas (didžiosiomis raidėmis) | 14 | **Pusjuodis** |
| Autoriaus (-ių)\* vardas (-ai) ir pavardė (-ės) | 12 | ***Pusjuodis kursyvas*** |
| Atstovaujamos institucijos pavadinimas | 10 | *Kursyvas* |
| Teksto skyrių pavadinimai | 10 | **Pusjuodis** |
| Anotacija lietuvių kalba  | 10 | Normalus |
| Pagrindinis tekstas | 10 | Normalus |
| Lentelių ir paveikslų pavadinimai | 10 | **Pusjuodis** |
| Lentelių tekstas | 9 | Normalus |
| Literatūros sąrašas | 9 | Normalus |
| Santrauka (anglų kalba) | 8 | Normalus |

*\*studento (-ų) ir dėstytojo (-ų). Po studento vardo ir pavardės skliausteliuose pateikti santrumpą - stud. (pvz., Vardenis Pavardenis (stud.)), o prieš dėstytojo vardą ir pavardę pateikti tik mokslinio laipsnio santrumpą (pvz., Dr. Vardenis Pavardenis). Pedagoginio laipsnio prie dėstytojo vardo ir pavardės nurodyti nereikia.*

Teksto redaktorius *Microsoft Word*, šriftas *Times New Roman*. Tekstas maketuojamas A4 formato (210 x 297 mm) lape su tokiomis paraštėmis: viršuje – 2 cm, apačioje – 2 cm, kairėje – 3 cm ir dešinėje – 2,5 cm. Straipsnio puslapiai nenumeruojami.

Straipsnio pagrindinis tekstas išdėstomas viena skiltimi. Intervalas tarp teksto eilučių – 1 (viengubas), pasirenkama abipusė lygiuotė. Kiekviena pastraipa pradedama iš naujos eilutės, įtrauka – 1 cm.

Straipsnio apimtis 5–7 puslapiai.

**Pageidaujama straipsnio struktūra:**

* Straipsnio pavadinimas;
* Autoriaus (-ių) vardas (-ai) ir pavardė (-ės);
* Mokslo ar kitos institucijos, kuriai autorius (-iai) atstovauja, pavadinimas;
* Anotacija (rašoma straipsnio pradžioje ta kalba, kuria parašytas straipsnis. Joje glaustai aprašomas straipsnio turinys, nurodomi pagrindiniai straipsnyje analizuojami klausimai). Po anotacija turi būti pateikti raktiniai žodžiai, t. y. nurodomos 3–5 pagrindinės sąvokos;
* Įvadas (pagrįstas temos aktualumas, tyrimo problema, tikslas, uždaviniai, tyrimo objektas, tyrimo metodai);
* Pagrindinis straipsnio tekstas (teorinis tyrimo pagrindimas, tyrimo rezultatai ir jų analizė);
* Išvados;
* Literatūros sąrašas;
* Santrauka anglų kalba (lietuvių kalba parašyto straipsnio pabaigoje turi būti santrauka ir reikšminiai žodžiai anglų kalba. Prieš santrauką nurodomas straipsnio pavadinimas anglų kalba. Jei straipsnis rašomas anglų kalba, santrauka pateikiama lietuvių kalba).

**Kita svarbi informacija:**

1. Straipsnis turi būti pateikiamas el. paštu (adresu *vf.konferencija@go.kauko.lt*) kartu su visų autorių pasirašytu ir skenuotu garantiniu raštu dėl spaudai pateikiamo kūrinio.
2. Straipsnis turi būti parengtas griežtai laikantis maketavimo reikalavimų, parašytas taisyklinga lietuvių / anglų kalba, mintys išdėstytos aiškiai ir nuosekliai, vartojant profesinę kalbą ir jos reikšmines sąvokas, tikslius terminus. Priešingu atveju, neatitinkantys reikalavimų parengti straipsniai neteikiami recenzuoti ir nevertinami.
3. Autoriai pataisytą ir(ar) papildytą pagal recenzentų pateiktas pastabas straipsnį pakartotinai pateikia elektroniniu paštu (adresu *vf.konferencija@go.kauko.lt*). Galutinį sprendimą dėl straipsnio publikavimo priima konferencijos mokslinis komitetas.

*Reikalavimus atitinkantys ir recenzuoti studentų straipsniai bus spausdinami konferencijos e. leidinyje.*